Qarṭaj

Qerṭaj d tamdint taqburt deg Tefriqt Ugafa, deg tama n usammar n Ugelmim n Tunes deg wamḍiq anda tella tura temdint d Tunes tamaneɣt (s taɛrabt قرطاج). Qerṭaj tella deg tallit-a yiwet seg imukan yesɛan azal ameqran n tnezzut n Yilel Agrakal yerna d yiwet seg temdinin timerkantiyin akk n umaḍal aqdim. Tuɣal d tamaneɣt n tɣerma n Qerṭaj taqburt, sakkin Qerṭaj n Ṛuman.

Qerṭaj tnerna seg yiwet n tmehla n Yifiniqiyyen tamecṭuḥt ɣer tmaneɣt n yiwet n tgelda i yeḥkem ɣef yiḥricen imeqranen n Wenẓul-Ataram n Yilel Agrakal deg lqern amezwaru uqbel talalit n Lmasiḥ [ 1 ] . Tagellidt Elissa, Alyssa neɣ Dido, i d-yekkan seg Sur (tamdint deg Lubnan , yerna d yiwet seg temdinin tiqburin akk aydeg ttwazedɣen medden s tkemmilt deg umaḍal [ 2 ] ) , tettwaḥsab d nettat i d-yesbedden tamdint-a [ 3 ] , ɣas akken tudert-is d umezruy-is n tidet ttwaqqen ɣer ccekk. Deg tmucuha n usbeddi n temdint n Qerṭaj, Elissa tessuter akal seg yiwet n teqbilt tamaziɣt n tmurt-a, maca imezdaɣ-is nnan-as belli tezmer ad d-tawi akk akal akken i tezmer ad t-teḍḍef tfekka n wezger. Elissa tegzem-d tfekka-nni n wezger ɣer iḥricen imecṭuḥen s wacu tesbedd-d tilist n temdint tamaynut. [ 4 ] Akken i d-tefruri Qerṭaj deg tmurt tamaynut, ttuceggeɛ-d imhuras ɣer tmura tiberraniyin, akken daɣen d imḍebbren i wakken ad ḥekmen fell-asen. [ 5 ]

Qerṭaj taqburt ttwanger deg wazal n kraḍ n yiseggasen n aẓdam n Ṛuman fell-as deg Ṭṭraḍ wis kraḍ n Qerṭaj deg 146 uqbel talalit n Lmasiḥ.

Qerṭaj tettwabna-d s tikkelt nniḍen lqern sakkin s yisem n Qerṭaj n Ṛuman, i yuɣalen d tamdint tameqqrant n Tgelda n Ṛuman deg temnaḍt-nsen n Tefriqt.

Tamsalt n ussuɣel d tmettant n Qerṭaj teqqim d tamsalt n umeslay n tsekla, tasertit, taẓuri, d tfelseft ama deg umezruy aqdim ama deg umezruy atrar. [ 5 ] [ 6 ]

(Amezruy n Qerṭaj yeqqen daɣen ɣer win n Numidya. Ẓer daɣen Numidya)

Iɣbula